**Ministru kabineta noteikumu projekta**

**„Dzīvnieku liemeņu klasifikācijas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Pārtikas aprites uzraudzības likuma 4.panta ceturtā daļa un trīspadsmitā daļa un 13.panta trešās daļas 3.punkts un Lauksaimniecības un lauku attīstības likuma 13.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Patlaban spēkā ir Ministru kabineta 2009.gada 13.oktobra noteikumi Nr.1171 „**Noteikumi par dzīvnieku liemeņu apstrādes kvalitāti, klasifikāciju un marķēšanu, kā arī kārtību, kādā tiek novērtēta dzīvnieku liemeņu atbilstība apstrādes kvalitātes un klasifikācijas prasībām un tiek vākta un apkopota informācija par dzīvnieku liemeņu cenām”** (turpmāk – noteikumi Nr.1171). Tā kā Saeima 2014.gada 23.oktobrī pieņēma likumu „Grozījumi Pārtikas aprites uzraudzības likumā”, kurā ir precizēti un papildināti pilnvarojumi Ministru kabinetam izdot attiecīgus noteikumus, kā arī šī likuma pārejas noteikumu 21.punkts nosaka, ka jāizdod Ministru kabineta noteikumi par pārtikas produktu papildu marķēšanu, un 22.punkta 20.apakšpunkts paredz noteikumus Nr.1171 piemērot līdz 2015.gada 30.novembrim, ir sagatavots jauns Ministru kabineta noteikumu projekts „Dzīvnieku liemeņu klasifikācijas noteikumi” **(turpmāk – noteikumu projekts).** **Noteikumu** projektā atbilstoši grozījumiem Pārtikas aprites uzraudzības likumā **tiek precizēts** izdošanas pamats attiecībā uz pārtikas produktu papildu marķējuma prasībām (likuma 13.panta trešās daļas 3.punkts), kā arī attiecībā uzklasificētāja kvalifikāciju apliecinoša sertifikāta anulēšanu (4.panta trīspadsmitā daļa).Atšķirībā no noteikumiem Nr.1171, noteikumu projekta nosaukums ir saīsināts atbilstoši Ministru kabineta 2009.gada 3.februāra noteikumu Nr.108 „Normatīvo aktu projektu sagatavošanas noteikumi” 90.punktam, kurā noteikts, ka Ministru kabineta noteikumu projekta nosaukumu veido iespējami īsu.**Noteikumu** projektā ir izdarīti arī grozījumi, lai aktualizētu un precizētu esošās prasības:1) atbilstoši reālajai situācijai ir aktualizēta un precizēta prasība par to, kā kautuves iesniedz dzīvnieku kaušanas grafiku;2) lai novērstu interpretācijas iespējas, ir precizēts patlaban noteikumu Nr.1171 5.punktā noteiktais par Komisijas 2008.gada 10.decembra Regulas (EK) Nr.1249/2008, ar ko paredz sīki izstrādātus noteikumus par Kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (turpmāk – Regula Nr.1249/2008), 20.panta 2.punkta „b” apakšpunktā paredzētās atkāpes piemērošanu, papildinot punktu ar atsauci uz Eiropas Parlamenta un Padomes 2004.gada 29.aprīļa Regulu (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku, saistībā ar regulā noteiktajām prasībām liemeņu sadalīšanai kautuvē;3) ir precizēta prasība par samaksu attiecībā uz konkrētas sugas dzīvniekiem;4) ir precizēta prasība kautuvēm nodrošināt **dzīvnieku liemeņu klasifikāciju** klasificētāja prombūtnes laikā;5) ir atvieglota prasība par to, kā kautuve nodrošina pieeju nepieciešamajai informācijai;6) tā kā Lauksaimniecības datu centra (turpmāk – datu centrs) izveidotās elektroniskās datu bāzes programmas regulāri tiek uzlabotas un papildinātas, ir precizēti un aktualizēti kautuvju īpašnieku pienākumi attiecībā uz informācijas paziņošanu dzīvnieka īpašniekam, kā arī datu ziņošanu datu centram par nokautajiem dzīvniekiem, dodot iespēju precīzāk izsekot vēl nenokauto dzīvnieku un nokauto dzīvnieku liemeņu kustībai. Turklāt ir samazināts ziņojamās informācijas apjoms, kā arī atvieglotas ziņošanas prasības par cūku liemeņiem. Ir precizēta arī prasība par to, ka kautuvēm ir jāziņo silta cūkas liemeņa svars, pēc kura, lai samazinātu aprēķinu kļūdu iespējamību, elektroniskā datu bāze automātiski pārrēķina auksto svaru;7) patlaban noteikumos Nr.1171 ir noteikta prasība kautuvēm katru gadu līdz 15.martam paziņot transporta izmaksas par iepriekšējo gadu. Tā kā uzņēmumiem līdz 31.martam ir jāsagatavo un Valsts ieņēmumu dienestā jāiesniedz gada pārskati, kurā arī tiek apkopotas transporta izmaksas par iepriekšējo gadu, tad ir lietderīgi prasīt transporta izmaksas iesniegt pēc 31.marta, kad tās jau ir apkopotas un uzņēmumu grāmatvedība vairs nav tik noslogota. Papildus ir precizētas izmaksas, kuras ir iekļaujamas transporta uzturēšanas izmaksu aprēķinā, jo patlaban katra kautuve tās aprēķina pēc saviem ieskatiem; 8) ievērojot reālo situāciju, ir aktualizēta un precizēta prasība par ikgadējā ziņojuma nosūtīšanu Eiropas Komisijai;9) atbilstoši Regulas Nr.1249/2008 24.panta 3.punkta „a” apakšpunkta nosacījumam ir aktualizēta prasība par pārbaudāmo cūku skaitu mazajās kautuvēs, pamatojoties uz riska novērtējumu un nokauto cūku skaitu;10) 2013.gada 3.–5.jūlijā Latvijā notika Eiropas Savienības liellopu liemeņu klasifikācijas pārbaudes Komitejas vizīte, kuras laikā kautuvēs tika konstatēts daudz neatbilstību saistībā ar liellopu liemeņu uzbūves un tauku slāņa klasifikācijas rezultātiem, kā arī liellopu liemeņu noformējumu. Pārbaudes Komiteja aizrādīja, ka ir nepieciešama biežāka liellopu liemeņu klasificētāju apmācība, nevis tikai vienu reizi trijos gados, jo liellopu liemeņu klasifikācija notiek, liemeni novērtējot vizuāli, un ir nepieciešams nepārtraukti pilnveidot un uzlabot klasifikācijas prasmes. Tāpēc noteikumu projektā ir palielināts liellopu liemeņu klasificētāju kvalifikācijas paaugstināšanas kursu apmeklēšanas biežums, t.i., reizi divos gados.Noteikumu projekts ir papildināts ar punktu, kurā noteiktas prasības gadījumā, ja liemeņu klasificētāja kvalifikāciju apliecinošais sertifikāts tiek anulēts.**Noteikumu** projektā ir izdarīti arī tehniski un redakcionāli grozījumi.Līdz ar noteikumu projekta spēkā stāšanos spēku zaudē Ministru kabineta 2009.gada 13.oktobra noteikumi Nr.1171 „**Noteikumi par dzīvnieku liemeņu apstrādes kvalitāti, klasifikāciju un marķēšanu, kā arī kārtību, kādā tiek novērtēta dzīvnieku liemeņu atbilstība apstrādes kvalitātes un klasifikācijas prasībām un tiek vākta un apkopota informācija par dzīvnieku liemeņu cenām”.**Noteikumu projekts pilnībā atrisinās minētās problēmas. |
| 3. | Projekta izstrādē iesaistītās institūcijas | Pārtikas un veterinārais dienests un Lauksaimniecības datu centrs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | **Dzīvnieku liemeņu klasifikācijas sistēmā** iesaistītās kautuves (16 uzņēmumu), kā arī kautuves, kas turpmāk vēlēsies iesaistīties d**zīvnieku liemeņu klasifikācijas sistēmā.** |
| 2. | Tiesiskā regulējuma ietekme uz tautsaimniecību un administratīvo slogu | Samazinot prasības par ziņojamās informācijas apjomu datu centram par nokautajiem dzīvniekiem, kā arī atvieglojot ziņošanas prasības par cūku liemeņiem un atvieglojot prasību par to, kā kautuve nodrošina pieeju nepieciešamajai informācijai, administratīvais slogs kautuvēm tiek samazināts. Turklāt ir atvieglota arī prasība par transporta izmaksu ziņošanu, pagarinot ziņošanas termiņu. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un IV sadaļa – projekts šīs jomas neskar.*

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007.Komisijas 2008.gada 10.decembra Regula (EK) Nr.1249/2008, ar ko paredz sīki izstrādātus noteikumus par kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību.Eiropas Komisijas 2005.gada 12.aprīļa Lēmums Nr.2005/307/EK, ar ko apstiprina metodi cūku liemeņu klasificēšanai Latvijā.Eiropas Komisijas 2007.gada 21.augusta Lēmums Nr.2007/571/EK, ar kuru groza Lēmumu 2005/307/EK, ar ko apstiprina metodi cūku liemeņu klasificēšanai Latvijā. Eiropas Parlamenta un Padomes 2004.gada 29.aprīļa Regula (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku.Eiropas Parlamenta un Padomes 2002.gada 28.janvāra Regula (EK) Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| 1.tabulaTiesību akta projekta atbilstība ES tiesību aktiem  |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra Regula (ES) Nr.1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr.922/72, (EEK) Nr.234/79, (EK) Nr.1037/2001 un (EK) Nr.1234/2007 (turpmāk – Regula Nr.1308/2013).Komisijas 2008.gada 10.decembra Regula (EK) Nr.1249/2008, ar ko paredz sīki izstrādātus noteikumus par kopienas skalu ieviešanu liellopu, cūku un aitu liemeņu klasifikācijai un cenu paziņošanas kārtību (turpmāk – Regula Nr.1249/2008).Eiropas Komisijas 2005.gada 12.aprīļa Lēmums Nr.2005/307/EK, ar ko apstiprina metodi cūku liemeņu klasificēšanai Latvijā (turpmāk – Lēmums Nr.2005/307/EK).Eiropas Komisijas 2007.gada 21.augusta Lēmums Nr.2007/571/EK, ar kuru groza Lēmumu 2005/307/EK, ar ko apstiprina metodi cūku liemeņu klasificēšanai Latvijā (turpmāk – Lēmums Nr.2007/571/EK).Eiropas Parlamenta un Padomes 2004.gada 29.aprīļa Regula (EK) Nr.853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (turpmāk – Regula Nr.853/2004)Eiropas Parlamenta un Padomes 2002.gada 28.janvāra Regula (EK) Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (turpmāk – Regula Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML)) |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas Nr.1308/2013 10.pants | 1.1.apakšpunkts un 6.punkts  | Regulas norma ieviesta pilnībā |  Projekts neparedz stingrākas prasības |
| Regulas Nr.1308/2013 IV pielikuma A daļas II un III punkts | 8.1.apakšpunkts  | Regulas norma ieviesta pilnībā |  Projekts neparedz stingrākas prasības |
| Regulas Nr.1308/2013 IV pielikuma B daļas II punkts | 8.2. un 17.4.apakšpunkts  | Regulas norma ieviesta pilnībā |  Projekts neparedz stingrākas prasības |
| Regulas Nr.1308/2013 IV pielikuma A daļas III punkts | 9.punkta ievaddaļa | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 5.pants un 20.panta 2.punkta „a” apakšpunkts | 3.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 20.panta 2.punkta „b” apakšpunkts | 5.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 1.pants | 6.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/200813.panta 1.punkts, 20.panta 1.punkts un 26.panta 1.punkts | 7.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 6.pants un I pielikums | 8.1.apakšpunkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 21.pants  | 8.2.apakšpunkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 23.panta 4.punkts | 16.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 6.panta 3. un 5.punkts | 17.1. un 17.6.apakšpunkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 6.panta 4.un 5.punkts | 17.2.apakšpunkts  | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 21.panta 3.punkts | 17.3. un 17.6.apakšpunkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 7.panta 2.punkta „a” un „b” apakšpunkts | 19.1.apakšpunkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 19.pants | 22.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 11.panta 2.punkta otrā rindkopa | 26.punkts | Regulas norma ieviesta pilnībā |  Projekts neparedz stingrākas prasības |
| Regulas Nr.1249/2008 24.panta 2.punkta otrā rindkopa un 3.punkta „a” apakšpunkts | 27.punkts | Regulas norma ieviesta pilnībā |  Projekts neparedz stingrākas prasības |
| Lēmums Nr.2007/571/EK  | pielikums | Lēmuma norma ieviesta pilnībā |  Projekts neparedz stingrākas prasības |
| Lēmuma Nr.2005/307/EK 2.pants  | 12.punkts | Lēmuma norma ieviesta pilnībā |  Projekts neparedz stingrākas prasības |
| Regulas Nr.853/2004III pielikuma I sadaļas V nodaļas 1.punkts | 5.punkts  | Regulas norma ieviesta pilnībā |  Projekts neparedz stingrākas prasības |
| Regulas Nr.[178/2002](http://eur-lex.europa.eu/LexUriServ/LexUriServ.do?uri=CONSLEG:2002R0178:20090807:LV:HTML) 18.pants | 19.punkts | Regulas norma ieviesta pilnībā |  Projekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. Kādēļ? | Pēc Eiropas Kopienas liellopu liemeņu klasifikācijas pārbaudes Komitejas ieteikuma noteikumu projektā ir ieviesta Regulas Nr.1308/2013 IV pielikuma A daļas III punkta 2.apakšpunktā minētā dalībvalstīm dotā izvēle – iespēja liellopu liemeņu klasificēšanā izmantot apakšklases uzbūves un tauku slāņa klasēm. Noteikumu projektā ir ieviestas Regulā Nr.1249/2008 dalībvalstīm dotās izvēles normas attiecībā uz: 1) minimālo klasificēto liellopu liemeņu skaitu, kuri jāpārbauda katrā reizē, veicot pārbaudes mazajās kautuvēs (11.panta 2.punkta otrā rindkopa). Šī izvēles norma ir ieviesta pamatojoties uz attiecīgajās kautuvēs nokauto liellopu skaitu, jo mazajās kautuvēs nav iespējams katrā pārbaudē pārbaudīt 40 liemeņus; 2) pārbaužu biežumu un katrā reizē pārbaudāmo klasificēto cūku liemeņu skaitu mazajās kautuvēs. Ņemot vērā riska novērtējumu un iepriekšējo pārbaužu laikā iegūtos rezultātus, pārbaužu biežums mazajās cūku kautuvēs tika samazināts. Pamatojoties uz nokauto cūku skaitu mazajās kautuvēs, ir noteikts katrā reizē pārbaudāmo klasificēto cūku liemeņu skaits (24.panta 2.punkta otrā rindkopa un 3.punkta „a” apakšpunkts). |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

*Anotācijas V sadaļas 2.tabula – projekts šo jomu neskar.*

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Informācija par noteikumu projektu tika ievietota Zemkopības ministrijas tīmekļa vietnē www.zm.gov.lv. |
| 2. | Sabiedrības līdzdalība projekta izstrādē  | Par noteikumu projektu elektroniski ir informētas biedrības: „Latvijas Gaļas ražotāju un pārstrādātāju asociācija”, „Miesnieku un gaļas tirgotāju savstarpējā atbalsta biedrība 2010”, „Lauksaimnieku organizāciju sadarbības padome”, „Latvijas Pārtikas uzņēmumu federācija”, „Latvijas Lauksaimniecības kooperatīvu asociācija” un „Zemnieku saeima”. Par saņemtajiem iebildumiem un priekšlikumiemtika sagatavota izziņa, kas tika saskaņotaelektroniski. |
| 3. | Sabiedrības līdzdalības rezultāti  | Nevalstiskās organizācijas kopumā atbalsta noteikumu projektu. Saņemtie iebildumi un priekšlikumi daļēji tika ņemti vērā. Izziņā tika skaidrots, kāpēc netiek ņemti vērā priekšlikumi, kas ir pretrunā ar augstāka juridiska spēka normatīvo aktu prasībām.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārtikas un veterinārais dienests, Lauksaimniecības datu centrs un valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Normatīvā akta izpilde tiks nodrošināta, pamatojoties uz esošo institūciju līdzšinējām funkcijām. |
| 3. | Cita informācija | Nav |

# Zemkopības ministrs J.Dūklavs

18.05.2015. 11:02

2162

D.Krastiņa

67027305, Daina.Krastina@zm.gov.lv